# Шинэ Гэрээний үндэс – Тавдугаар модуль – Иоханы сайн мэдээ

# Хэлэлцүүлгийн асуултууд

1. Энэ хичээлээс сурсан хамгийн чухал зүйл тань юу байсан бэ? Эсвэл танд энэ хичээлээс сайн ойлгоогүй зүйл байна уу?
2. Иохан 1-р бүлэгт Сайнмэдээг бүхэлд нь хэрхэн нэгтгэн дүгнэсэн байдаг вэ?
3. Есүс олон нийтийн үйлчлэлээ эхлэх үед Түүний өөрийнх нь хүмүүс хэрхэн хандаж байсан бэ?
4. Иоханы сайнмэдээнд итгэл гэдэг ойлголт яагаад хамгийн чухал байсан бэ?
5. Иоханы 17:3-н дагуу мөнх амь гэж юу вэ?
6. Есүсийн сүүлийн үгс таны амьдралд хэрхэн хамаатай байдаг вэ?
7. Иоханы сайнмэдээний ном бидэнд бусад сайнмэдээний номуудыг унших арга барилд хэрхэн нөлөөлдөг вэ?
8. Энэ хичээлд үзсэн аврах итгэлийн тухай тодорхойлолтын тухай та юу гэж бодож байна? Танд тийм итгэл бий юу?
9. Есүсийн амилал ба эргэн ирэлтийн үнэн дор бид хэрхэн амьдрах ёстой вэ?
10. Есүсийн тэргүүн тахилчийн залбирал бидэнд ямар урам зориг өгдөг вэ?
11. Есүсийн амилалд эргэлзсэн Томасаас бид ямар сургамж авч болох вэ?
12. Есүс Бурханы бүх хуулийг нэгэнт бүрэн биелүүлсэн. Тэгвэл бид тэр хуулиудыг юу гэж үзэх ёстой вэ?
13. Сайнмэдээний дөрвөн номын тухай мэдлэгтээ үндэслээд Есүст итгэдэггүй хүнд аль номыг эхлээд уншихыг та санал болгох вэ? Харин дөнгөж итгэсэн хүнд аль номыг эхлэж уншихыг санал болгох вэ?

**ДҮГНЭЛТ /ҮНДСЭН СЭДЭВ - БУРХАНЫ ХҮҮ/:** Есүс бол бүрэн төгс хүн бөгөөд бүрэн төгс Бурхан юм гэсэн агуу нууцыг Иохан онцолсон. "Бурханы Хүү" гэдэг нэр нь энэ дэлхийд байгуулагдах Бурханы хаанчлалыг захирах Хаан нь Есүс өөрөө юм гэдгийг илэрхийлдэг. Энэ нь Давид хааны хаант ширээг залгамжлах учиртай Бурханы хүү болон Хүний Хүү гэдгийг нь зэрэг харуулдаг. Есүс бол Давидын ард түмнийг захирах түүний удмын төгс хүн билээ. Тэрээр өөртөө хүний талаас ч Бурханы талаас ч хаан байх бүх болзлыг зэрэг хангасан. Бүх ертөнцийн захирах Бурханы хаанчлалын тухай Хуучин Гэрээнд бичигдсэн бүх найдвар, Давидын удмаас төрөх Мессиа хааны тухай бүх найдвар ч Есүс дээр бүрэн биелэлээ олсон юм.

КЕЙС СУДЛАЛ: Гаис Калигула (МЭ 12-41) Ромын эзэн хаан байсан бөгөөд ёс суртахуунгүй, амжилтгүй хүн байв. Түүний эхлэл нь сайн байсан. Гэвч удалгүй өөрийгөө бурхан гэж өргөмжилж, бусдыг айдсаар дарлан олон хүнийг урвагч гэж баривчилж эхлэсэн. Ромын далайн бурхан Нептуний эсрэг хийсвэр дайн зарлаж, Ромын цэргийн хүчин чадлыг, нэр хүндийг хөсөр унагаагаад зогсохгүй Германчуудтай байлдаж ялагдсан. Түүнийг хамгаалагч торгон цэрэг нь алсан юм.

Эргэцүүлэх Асуултууд

1. Өнөө цагт хаад нэг их олон байдаггүй. Та ямар нэгэн хаан эсвэл хатан хааны захиргаан дор амьдарч үзсэн үү?
	1. Хэрэв үзсэн бол бусадтай хуваалцаарай. Ямар давуу тал болон ямар сул талтай байсан бэ?
	2. Хэрэв та хаан эсвэл хатан хааны захиргаанд амьдарч үзээгүй бол энэ талаар юу гэж төсөөлдөг вэ? Ингэж амьдрах нь танд ямар санагдах бол?
2. Дээр дурдсан хоёр хааныг харьцуулж бод. Та алиных нь удирдлага дор амьдрахыг илүүд үзэх вэ?
3. Хүмүүс энэ дэлхийн удирдагч нарт чухал ач холбогдол өгдөг вэ? Яагаад тэд зөв хүнийг сонгох гэж, тэднийг янз бүрийн зүйлд буруутгаж, эсвэл тэднийг өмгөөлдөг хэрнээ Есүс хааны төлөө баярладаггүй юм бол?
4. Та Есүс бол бүх дэлхийн хаан гэдгийг сонсоод баярладаг уу? Хариултаа дэлгэрүүл.
5. Есүст итгэгч та бүх дэлхийн Эзэн Хаан бол Есүс мөн гэдгийг мэддэг байх нь амьдралд хандах хандлага, хариуцлагад тань хэрхэн нөлөөлдөг вэ? Бүхнийг захирагч таны талд байж таныг хайрлан ивээж ерөөхийг хүсдэг гэдгийг мэдэх нь ямар өөрчлөлт гаргадаг вэ?

Хэрэгжүүлэх даалгавар

* Та аливаа зүйлд санаа зовохдоо дараах зүйлийг бодож үзээрэй. Есүс бол бүх дэлхийн Эзэн Хаан. тэнгэр, газар дээрхи бүх эрхмэдэл Түүнийх. Тэр танд хайртай. Эзэний зөвшөөрөлгүй юу ч танд тохиолдохгүй. Тэр ямар нэгэн сайн шалтгаанаар л аливааг танд зөвшөөрдөг. Тэр бүх зүйлийг таны сайн сайхны төлөө ажлуулна гэж амласан. Та Түүнд итгэж байна уу?
* Дараагийн удаа ямар нэгэн зүйлд санаа зовж байгаа хэн нэгнийг урамшуулж зөвлөгөө өгөхдөө дээр дурдсан үнэнг сануулаарай. Тэгээд тэд хэрхэн хүлээж авсан тухай тэмдэглэл хөтлөөрэй. Таны хэлсэн үгс үр нөлөөтэй байж чадсан уу?